ΓΡΑΠΤΗ ΕΡΩΤΗΣΗ E-0242/02

υποβολή: Glenys Kinnock (PSE) προς την Επιτροπή

(6 Φεβρουαρίου 2002)

Θέμα: Εμπορικές διαπραγματεύσεις ΕΕ/ΑΚΕ

Σε ποιο βαθμό το σχέδιο κατευθυντήριων γραμμών για τις εμπορικές διαπραγματεύσεις ΑΚΕ-ΕΕ που πρόκειται να ξεκινήσουν τον Σεπτέμβριο 2002, θα επιτρέψει στην Επιτροπή να συζητήσει διεξοδικά τις ανησυχίες των κυβερνήσεων των χωρών ΑΚΕ όσον αφορά:

- τον αντίκτυπο της καθιέρωσης ελευθέρων συναλλαγών με την ΕΕ στα κρατικά έσοδα των χωρών ΑΚΕ·

- τον αντίκτυπο της μεταρρυθμισμένης ΚΑΠ στην ανάπτυξη των τομέων εξαγωγής γεωργικών προϊόντων των χωρών ΑΚΕ·

- τους συνδεόμενους με την προσφορά περιορισμούς στις χώρες ΑΚΕ που εμποδίζουν την αποτελεσματική εκμετάλλευση των εμπορικών προτιμήσεων·

- την πραγματική βελτίωση της πρόσβασης των χωρών ΑΚΕ στην αγορά της ΕΕ·

- την εξαφάνιση του σεβασμού του δικαιώματος των λιγότερο ανεπτυγμένων χωρών στις μη αμοιβαίες εμπορικές προτιμήσεις, δυνάμει των προτάσεων της Επιτροπής για τη σύναψη συμφωνίας εμπορικής συνεργασίας·

Απάντηση του κ. Lamy εξ ονόματος της Επιτροπής

(19 Μαρτίου 2002)

Η Επιτροπή επεξεργάζεται επί του παρόντος την τελική έκδοση του σχεδίου κατευθυντήριων γραμμών για τη διαπραγμάτευση οικονομικών συμφωνιών εταιρικής σχέσης. Για το λόγο αυτό είναι ακόμη πολύ νωρίς στο παρόν στάδιο να δωθούν λεπτομερείς απαντήσεις στις ερωτήσεις πουπέβαλε το Αξιότιμο Μέλος.

Εντούτοις, η Επιτροπή συμφωνεί ότι οι εν λόγω συμφωνίες αποσκοπούν καταρχάς στην προώθηση της αειφόρου ανάπτυξης στις χώρες της Αφρικής, της Καραϊβικής και του Ειρηνικού (ΑΚΕ) και στηνποστήριξη καταπολέμησης της φτώχειας στις χώρες αυτές. Οι συμφωνίες αυτές πρέπει επομένως να λαμβάνουνπόψη τους ειδικούς οικονομικούς και κοινωνικούς περιορισμούς στις χώρες ΑΚΕ καθώς και την ικανότητα προσαρμογής τους στη διαδιακασία απελευθέρωσης.

Για τη διασφάλιση της επίτευξης αυτού του στόχου, η Επιτροπή θα πραγματοποιήσει, πριν από την έναρξη των διαπραγματεύσεων, αξιολόγηση των επιπτώσεων της αειφόρου ανάπτυξης. Η ανάλυση αυτή θα περιλαμβάνει τις δυνητικές επιπτώσεις της ελευθέρωσης του εμπορίου στα φορολογικά έσοδα των κυβερνήσεων ΑΚΕ, τις επιπτώσεις των αλλαγών της αγοράς στην Κοινότητα στις εξαγωγές ΑΚΕ και τις δυνατότητες αντιμετώπισης τωνφιστάμενων σοβαρών περιορισμών που ισχύουν στις χώρες ΑΚΕ όσον αφορά τις προμήθειες. Η προπαρασκευαστική περίοδος θα παράσχει επομένως μια μοναδική ευκαιρία για τον συνδυασμό των αναλύσεων, των διαπραγματεύσεων και της αναπτυξιακής συνεργασίας με τον πιο αποτελεσματικό τρόπο για την προώθηση της ανάπτυξης των χωρών ΑΚΕ στο πλαίσιο των μελλοντικών οικονομικών συμφωνιών εταιρικής σχέσης.

Όσον αφορά τις λιγότερο αναπτυγμένες χώρες, οι μονομερείς προτιμήσεις που χορηγήθηκαν στο πλαίσιο της πρωτοβουλίας Όλα εκτός από όπλα θα συνεχίσουν ασφαλώς να ισχύουν. Ωστόσο, πρέπει ναπενθυμιστεί ότι η κατάργηση των φραγμών στο εμπόριο μεταξύ των μερών αποτελεί ουσιαστικό παράγοντα για την επίτευξη των στόχων των οικονομικών συμφωνιών εταιρικής σχέσης, δηλαδή τη διεύρυνση των αγορών των χωρών ΑΚΕ προκειμένου τα κράτη αυτά να αυξήσουν την ανταγωνιστικότητά τους και να προσελκύσουν περισσότερους επενδυτές. Οι λιγότερο αναπτυγμένες χώρες που επιθυμούν να συμμετάσχουν στη διαπραγμάτευση των οικονομικών συμφωνιών εταιρικής σχέσης δεν μπορούν επομένως να αποκλειστούν από αυτόν τον κανόνα, χωρίς να χάσουν οι συμφωνίες αυτές το νόημά τους.